stanford-oval/wikipedia huggingface dataset:
Novum Organum

Novum Organum, 1645.
Novum Organum on Francis Baconin vuonna 1620 julkaisema filosofinen teos, joka käsittelee logiikkaa ja tieteellistä päättelyä. Latinankielisen teoksen nimi voidaan suomentaa ”(Tieteiden) uusi työkalu”, mikä viittaa toisaalta Aristoteleen teokseen Organon ja toisaalta Baconin itsensä kehittämään uuteen tieteelliseen menetelmään.
Novum Organumissa Bacon kuvaa uuden logiikan järjestelmänsä, jonka hän uskoo olevan aiempia syllogistisia järjestelmiä parempi. Baconin mukaan jonkin asian olemuksen löytämisessä on kyse pelkästään reduktiosta ja induktiivisen päättelyn käyttämisestä. Kun etsitään syytä jollekin ilmiölle, kuten kuumuudelle, tulee tehdä luettelo kaikista tilanteista, jossa kuumuutta esiintyy. Tämän jälkeen tulee tehdä toinen luettelo, joka luettelee kaikki ne tilanteet, jotka ovat samanlaisia kuin ensimmäisen luettelon tapaukset, mutta joista kuumuus puuttuu. Kolmas luettelo luettelee tilanteet, joissa kuumuus voi vaihdella. Syyn tulee olla se, joka on yhteistä kaikille ensimmäisen luettelon tilanteille, puuttuu kaikista toisen luettelon tilanteista, ja vaihtelee asteittain kolmannen luettelon tilanteissa.
Baconin teos oli merkittävä tieteellisen menetelmän kehityksen kannalta.
Teoksen ensimmäisten painosten kansikuvassa oli purjelaiva, joka purjehtii kahden suuren pylvään välistä merellä, jossa on merihirviöitä. Laiva symboloi Baconia ”löytöretkellä”. Pylväät ovat Herakleen pylväät, jotka symboloivat tunnetun maailman rajoja. Merihirviöt symboloivat kaikkea sitä, mikä maailmasta vielä oli jäljellä löydettäväksi.
Vuoden 1650 taskukokoinen painos julkaistiin nimellä Novum Organum Scientiarum (Tieteiden uusi työkalu).
Aiheesta muualla

Bacon, Francis: Novum Organum, Wikisource (latinaksi)
Bacon, Francis: Novum Organum, Wikisource (englanniksi)
Bacon, Francis: Novum Organum, The Latin Library (latinaksi)
Bacon, Francis: New Organon (1863) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Novum Organum
Käännös suomeksi
Nozières (Ardèche)

Nozièresin kylä
Nozières on kylä ja kunta Ardèchen departementissa Rhône-Alpesin hallintoalueella Ranskassa. Kunnassa oli 258 asukasta vuoden 1999 väestönlaskennassa. Nozièresin pinta-ala on 22 neliökilometriä.
Nozières

Nozières voi tarkoittaa:
Nozières, ranskalainen kunta Ardèchen departementissa
Nozières, ranskalainen kunta Cherin departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nozières”, voi hakea sivunnimihaulla, laajalla sivunnimihaulla tai tekstihaulla.
Oikaisu (oikeustiede)

Oikaisu on Suomessa käytössä oleva oikeudellinen toimenpide, jolla viranomainen tai muu julkista valtaa käyttävä taho voi korjata itse tekemänsä tai alemman viranomaisen tekemän asiallisesti tai muodollisesti virheellisen ratkaisun. Suomessa oman virheen korjaamista nimitetään itseoikaisuksi ja ylemmän tai valvovan viranomaisen tekemää oikaisua virallisoikaisuksi. Veroviranomaisen tekemää itseoikaisua nimitetään veronoikaisuksi. Päätöksentekijää (viranomaista tai julkista valtaa käyttävää muuta tahoa) voidaan pyytää tekemään itseoikaisu tekemällä oikaisuvaatimus. Vasta tämän jälkeen saa oikeussuojakeinonaan käyttää valitusta. Oikaisu voi olla esimerkiksi kirjoitus- tai laskuvirheen korjaaminen oikeudenkäynnissä, hallintomenettelyssä tai ulosotossa. Oikaisuvaatimus ja valitus ovat täten muutoksenhaun alakäsitteitä: edellinen tapahtuu tuomioistuimen ulkopuolella, jälkimmäinen tuomioistuimessa.
Oikaisuvaatimuksen sisällöllisistä ohjeista, sen tekemisen määräajasta, oikaisuvaatimukseen reagoimisesta, ja siitä, kenellä on ylipäänsä oikeus tehdä oikaisuvaatimus, säädetään hallintolaissa (434/2003). Laissa säädetään, että sen säännöksiä on noudatettava oikaisuvaatimusmenettelyssä, ellei muussa laissa toisin erikseen säädetä (49 a §). Esimerkkinä tästä on määräaika: hallintolain mukaan oikaisuvaatimus on tehtävä 30 päivän kuluessa päätöksen tiedoksisaannista, mutta esimerkiksi yliopistolain (558/2009) 82 §:n 1 mom:n mukaan hakija, joka ei ole saanut opiskelupaikkaa, voi vaatia yliopiston päätökseen oikaisua 14 päivän kuluessa tiedoksisaannista. Oikaisuvaatimus on käsiteltävänä kiireellisenä (hallintolain 49 e §), joskin säännös ei Suomessa välttämättä aina toteudu viranomaisten käytössä olevien resurssien vuoksi.
Nokia N950

| Nokia N950 |
| --- | --- |

Valmistaja:  Nokia
Julkaistu:  kesäkuu 2011
Käyttöverkot:  GSM 850/900/1800/1900, WCDMA 850/900/1700/1900/2100
Mitat:  110 × 48 × 13
Näyttö:  4" TFT-nestekidenäyttö, kapasitiivinen kosketusnäyttö
Näytön kuvatarkkuus:  480 × 850
Värien lukumäärä:  16 miljoonaa
Suoritin:  1 GHz
Muisti:  käyttömuistia 8,5 Gt, RAM-muistia 1 Gt
Kamera:  12 Mpix (4 000 × 3 000) automaattitarkennuksella, tuplaled-salamalla, kasvojentunnistuksella ja videokuvauksella (etupuolella videopuhelukamera)
Radio:  ei
Musiikkisoitin:  MP3/WAV/eAAC+/WMA/FLAC (video MP4/H.263/H.264/WMV)
Käyttöjärjestelmä:  MeeGo 1.2 Harmattan
Tiedonsiirto:  GPRS/EDGE, HSDPA (14,4 Mbps), HSUPA (5,76 Mbps), WLAN 802.11 b/g/n, Bluetooth 2.1
Liitännät:  MicroUSB 2.0-liitäntä, 3,5 mm audioliitäntä
Muuta:  QWERTY-näppäimistö
Infobox OKNimi-testi OK: 
Nokia N950 on matkapuhelinvalmistaja Nokian vain ohjelmistokehittäjille saatavissa oleva MeeGo-käyttöjärjestelmällä toimiva QWERTY-näppäimistöllä varustettu kosketusnäytöllinen älypuhelin. Se on ns. beeta-versio ja saapuu kehittäjille ilman tukipalvelua tai mitään takuita.
Tietoja

Kompassi, kiihtyvyystunnistin ja läheisyystunnistin
GPS/A-GPS-paikannus ja Ovi Kartat
Toistaa Microsoft Word-, Excel- ja Powerpoint-tiedostoja sekä PDF-tiedostoja
Erot Nokia N9 -puhelimeen

N950 on kooltaan hieman isompi kuin N9
N950:n kuoret alumiinia, N9:n polykarbonaattia
N950:ssä on QWERTY-näppäimistö, N9 on kokonaan kosketuskäyttöinen
N950:ssä isompi näyttö kuin N9:ssä
Erilainen kamera
N9:ssä uudempi Bluetooth
N950:ssä ei NFC:tä
N950:ssä on 1 320 mAh:n akku, N9:ssä 1 450 mAh:n
Neitiöt

| Neitiöt |
| --- | --- |
 Stilbe ericoides
Tieteellinen luokittelu
Kunta::  Kasvit Plantae
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Lamiales
Heimo::  Neitiökasvit Stilbaceae
Suku::  Neitiöt Stilbe  Berg. (1767)
Katso myös
   Neitiöt Wikispeciesissä   Neitiöt Commonsissa 
Infobox OKNimi-testi OK: 
Neitiöt (Stilbe) on neitiökasvien heimoon kuuluva kasvisuku ja heimon tyyppisuku. Neitiöitä on seitsemän lajia. Ne ovat varpumaisia pensaita, jotka kasvavat Etelä-Afrikan Kapmaalla fynbos-kasvillisuusvyöhykkeellä.
Lajeja

Stilbe albiflora
Stilbe ericoides
Stilbe gymnopharyngia
Stilbe overbergensis
Stilbe rupestris
Stilbe serrulata
Stilbe vestita
Aiheesta muualla

Finto: Kassu – Kasvien suomenkieliset nimet: Stilbe
Nozay

Nozay voi tarkoittaa seuraavia:
Nozay, ranskalainen kunta Auben departementissa
Nozay, ranskalainen kunta Essonnen departementissa
Nozay, ranskalainen kunta Loire-Atlantiquen departementissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nozay”, voi hakea sivunnimihaulla, laajalla sivunnimihaulla tai tekstihaulla.
Nicolas Werbik

| Nicolas Werbik> Henkilötiedot |
| --- | --- |
Syntynyt: 9. lokakuuta 1997 (ikä 27) Zlín, Tšekki
Kansalaisuus:   Tšekki
Jääkiekkoilija
Lempinimi:  Nick
Pelipaikka:  keskushyökkääjä
Maila:  oikea
Pituus:  191 cm
Paino:  88 kg
Seura
Seura:  Lillehammer IK
Sarja:  EliteHockey Ligaen
Pelinumero:  89
Pelaajaura
Pääsarjaura:  2018–
Aik. seurat:  PSG Zlín (ČEL/Tšekki2) HC Dukla Jihlava (Tšekki2) HC Vítkovice (ČEL) JoKP (Mestis) SaiPa (SML) IPK (Mestis)
Nicolas Werbik (s. 9. lokakuuta 1997 Zlín, Tšekki) on tšekkiläinen jääkiekkoilija, joka pelaa Norjan pääsarjassa EliteHockey Ligaen-joukkue Lillehammer IK:ssa. Hän on pelipaikaltaan keskushyökkääjä. Werbik laukoo oikealta.
Ura > Maajoukkueura

Werbik pelasi World Junior A Challengessa vuonna 2016 Yhteensä hän on pelannut seitsemän nuorten ja kuusi poikien maaottelua.
Nicolas Vitiello

Nicolas Vitiello (oik. Nicolas Crapanzano) (s. 6. helmikuuta 1982, Ollioules, Var, Ranska) on ranskalainen, etniseltä alkuperältään italialainen näyttelijä, joka käyttää taiteilijana äitinsä tyttönimeä ja levyttäessään musiikkia myös nimimerkkiä Nicola O.
Nicolas Vitiello osallistui toisen tuotantokauden Popstar-kilpailuun Ranskan M6-kanavalla vuonna 2003. Hän voitti kilpailun yhdessä Erican, Cyrilin ja Monian kanssa, ja he muodostivat musiikkiyhtymän What for. Ryhmä matkusti New Yorkiin, jossa se levytti kaksi singleä ja albumin. Ryhmästä ei kuitenkaan tullut kovin pitkäikäistä, vaan se hajosi vuoden 2003 lopulla.
Vuonna 2004 ilmestyneen singlen "Chercher le garçon" B-puolella on Vitiellon oma sanoitus "Tout n'est pas perdu".
Filmografia

Histoire de deal, Remi Deletangin lyhytelokuva (2000)
Une fille dans l’azur, televisiofilmi TF1-kanavalle. Ohjaajana Jean-Pierre Vergne (2001)
Nestor Burma, televisiofilmi France 2 -kanavalle, ohjaajana Jean Marbeuf (2001)
Le tuteur – Petite maman, televisiofilmi France 2 -kanavalle, ohjaajana Edouard Molinaro (2006)
La Môme, ohjaus Olivier Dahan, piirretyn ääni (2007)
La Venus mutilée, ohjaus Joël Daguerre ja vastanäyttelijänä Delphine Chaneac (2007)
Teatteri

Love! Valour! Compassion!: Terence Mc Nally, ohjaus Olivier Macé ja Jean-Pierre Dravel, mukana myös Olivier Macé, Daniel-Jean Colloredo, Jean-Paul Bordes, Roger Miremont, Jean-Pierre Kalfon ja Jean-Baptiste Martin (2005)
Les Amazones: Jean-Marie Chevret, ohjaus Jean-Pierre Dravel ja Olivier Macé, mukana myös Chantal Ladesou, Sonia Dubois, Fiona Gélin sekä Juliette Meyniac ja Olivier Bénard (2006)
L’anniversaire: Jules Vallauri, mukana myös Michel Voletti ja Franck Delay (2007)
Diskografia

"Plus haut", What forin single (2002)
"What for", What forin albumi (2002)
"L'amour n'a pas de loi", What forin single (2003)
"Cherchez le garçon", single nimimerkillä Nicolas O. Kyseessä on Taxi Girlin vuonna 1980 julkaisema äänite, jonka B-puolella on Nicolas Vitiellon kirjoittama laulu "Tout n'est pas perdu" (2004)
Nancy Pelosin vierailu Taiwaniin 2022

Pelosin ja Tsain kyynärpäätervehdys
Nancy Pelosin vierailu Taiwaniin 2.–3. elokuuta 2022, mikä oli historiallisesti merkittävä hänen asemansa huomioiden ja aiheutti närää manner-Kiinassa. Vierailun yhteydessä Pelosi tapasi mm. Taiwanin presidentti Tsai Ing-wenin.
Presidentti Tsai teki epävirallisen vierailun Kaliforniaan 5. huhtikuuta 2023, jolloin hän tapasi silloisen edustajainhuoneen puhemies Kevin McCarthyn sekä molempien Yhdysvaltain pääpuolueiden edustajia. Lisäksi Tsai ja McCarthy pitivät yhteisen lehdistötilaisuuden.
Tausta

Yhdysvaltain presidentti Joe Biden oli tietoinen vierailusta etukäteen. Hän kehotti Pelosia jättämään vierailun tekemättä, muttei suoranaisesti kieltänyt tätä lähtemästä. Edustajainhuoneen puhemies on varapresidentin jälkeen seuraavana jonossa hoitamaan presidentin virkaa, mikä tekee Pelosista korkea-arvoisimman yhdysvaltalaispoliitikon, joka vierailee Taiwanissa 25 vuoteen. Viimeisin vastaava vierailu on vuodelta 1997, kun silloinen edustajainhuoneen puhemies Newt Gingrich vieraili Taiwanissa.
Pelosin lisäksi Taiwaniin lähti viisi muuta edustajainhuoneen jäsentä. Texasilainen republikaani Michael McCaul kutsuttiin myös mukaan, mutta hän joutui kieltäytymään henkilökohtaisiin syihin vedoten. Pelosin lisäksi delegaatioon kuuluivat seuraavat demokraattiset edustajainhuoneen jäsenet:
Gregory Meeks (New York)
Raja Krishnamoorthi (Illinois)
Suzan DelBene (Washington)
Andy Kim (New Jersey)
Mark Takano (Kalifornia)
Vierailu

Yhdysvaltain ilmavoimien lentokone laskeutui Songshanin lentokentälle 2. elokuuta yöllä hieman ennen klo 11 paikallista aikaa. Pelosin johtamaa delegaatiota olivat vastassa Taiwanin ulkoministeri Joseph Wu ja Yhdysvaltain epävirallinen suurlähettiläs Sandra Oudkirk.
Seuraavana päivänä Pelosi tapasi ensin Taiwanin parlamentin varapuhemies Tsai Chi-changin, jonka kanssa hän keskusteli Yhdysvaltain ja Taiwanin välisestä yhteistyöstä demokratian, puolijohdeteknologian sekä ilmastonmuutoksen ja koronaviruksen torjumisen saralla. Pelosi sanoi myös tuolloin Taiwanin olevan "yksi vapaimmista maista maailmassa". Lisäksi hän vakuutteli, että Taiwanilla tulisi jatkossakin olla vapautta ja turvaa, joiden turvaamisessa Yhdysvallat auttaisi. Perinteisesti Yhdysvallat ei ole ottanut kantaa siihen, tulisiko se Taiwanin avuksi, mikäli Kiina hyökkäisi. Pelosi sanoi vierailunsa aikana, että hän saapui maahan osoittaakseen sille Yhdysvaltain vankkumattoman tuen Taiwanille.
Parlamentista matka jatkui presidentinlinnaan, jossa Pelosi tapasi Tsai Ing-wenin sekä varapresidentti Lai Ching-ten. Tsai myönsi samassa yhteydessä Pelosille Suotuisten pilvien ritarikunnan erikoissuurristin. Tämän jälkeen Taipein vierastalolla nautittiin Tsain johdolla juhla-ateria, jossa olivat paikalla myös TSMC:n perustaja Morris Chang ja nykyinen toimitusjohtaja Mark Liu sekä Pegatronin toimitusjohtaja Jason Cheng.
Päivän viimeinen suunniteltu aktiviteetti oli vierailu kansalliseen ihmisoikeusmuseoon, jossa Pelosi tapasi mm. Örkesh Döletin (tunnettu Taivaallisen rauhan aukion vuoden 1989 mielenosoituksen taustavaikuttaja), Lam Wing-keen (Hongkongista Kiinan vainoa paennut kirjakauppias) sekä Lee Ming-chen (taiwanilainen demokratia-aktivisti, jonka Kiina vangitsi vuonna 2017; vapautui huhtikuussa 2022).
Reaktioita > Kiina

Kiinan ulkoministeriö oli ilmaissut negatiivisen kantansa mahdolliseen vierailuun jo etukäteen varoittaen mm. 1. elokuuta "vakavista seuraamuksista", mikäli Pelosi toteuttaisi vierailunsa. Kansan vapautusarmeija ei myöskään "istuisi toimettomana". Kiinalainen poliittinen kommentaattori Hu Xijin sanoi, että ilmavoimat voisivat ampua Pelosin koneen alas. Kiina sanoi vierailun olevan selkeä Kiinan suvereniteetin loukkaus. Maa pyrki rankaisemaan Taiwania vierailun isännöimisestä asettamalla satakunta taiwanilaista tuotetta tuontikieltoon sekä todennäköisesti masinoimalla kyberhyökkäyksen Taiwanin hallituksen verkkosivuille.
Kiina kutsui Yhdysvaltain-suurlähettiläänsä puhutteluun vastalauseena Pelosin vierailulle. Myöhemmin Kiina ilmoitti, ettei aio enää tehdä yhteistyötä tai ylläpitää dialogia Yhdysvaltain kanssa mm. sotilasoperaatioita ja ilmastonmuutoksen torjumista koskevilla alueilla.
Reaktioita > Yhdysvallat

Yhdysvalloissa tuomittiin laajalti Kiinan kostotoimet ja uhkailut. Poikkeuksellisesti jopa osa republikaaneista ilmaisi tukensa Pelosille: puolueen senaatin ryhmäjohtaja Mitch McConnell ja 25 muuta senaattoria julkaisi julkilausuman, jonka mukaan allekirjoittaneet tukevat puhemiehen vierailua Taiwaniin ja katsovat sen olevan yhtenevässä linjassa Yhdysvaltain yhden Kiinan politiikan sekä Taiwan Relations Act -lain kanssa.
Pelosi itse luonnehti vierailuaan, ja Kiinan reaktiota, sanomalla, että "he eivät voi estää maailman johtajia tai ketään muutakaan tekemästä vierailua Taiwaniin kunnioittamaan sen kukoistavaa demokratiaa". Lisäksi Pelosi sanoi jo vierailunsa aikana, että Kiinaa ärsyttää enemmän se, että Pelosi on nainen eikä se, että hän on korkea-arvoisin Yhdysvaltain viranomainen, joka on vieraillut Taiwanissa 25 vuoteen.
Reaktioita > Muita

Liettua: ulkoministeri Gabrielius Landsbergis kirjoitti Twitterissä vierailusta positiiviseen sävyyn uskoen, että "muut vapauden ja demokratian puolustajat" toimisivat pian samoin.
Pohjois-Korea: ulkoministeriön tiedottaja sanoi, että Pohjois-Korea "tuomitsee rajusti" kaikki ulkovaltojen yritykset puuttua Taiwan-kysymykseen, ja että maa "tukee täysin" Kiinaa.
Yhdistynyt kuningaskunta: pääministeri Liz Truss sanoi, että Kiinan reaktio oli "kiihkomielinen", kun taas Pelosin tapaaminen paikallisten ihmisoikeusaktivistien kanssa oli hänen mielestään "täysin järkeenkäypä".
Venäjä: maa katsoi vierailun olevan "selkeä provokaatio, joka on linjassa Yhdysvaltain aggressiivisen politiikan kanssa", minkä lisäksi Venäjä asettui tukemaan Kiinaa.
Galleria

Tsai luovuttaa Pelosille Suotuisten pilvien ritarikunnan tunnukset
Taiwanin valtionrakennuspuolueen mielenosoitus, jossa Pelosi toivotetaan tervetulleeksi
Nowhere Land

| Nowhere Land Clubhouse (featuring Carl) |
| --- | --- | --- |

Albumin kansikuva K-Tel International Finlandin vuonna 1996 julkaistusta painoksesta
Studioalbumin tiedot
 Äänitetty : 1991–1996
 Julkaistu: 1995 (Italia, Pohjois-Afrikka, Singapore, Saksa) 1996 (Suomi)
 Formaatti: CD, C-kasetti
 Tuottaja(t): Media Srl
 Tyylilaji: house, disko, eurodance
Nowhere Land on Clubhouse-yhtyeen vuonna 1995 julkaistu studioalbumi. Albumi sisältää yhtyeen vuosina 1991–1996 julkaistut hittisinglet, kuten muun muassa "Nowhere Land", "Light My Fire" ja "Take Your Time". Suomessa albumin julkaisi K-Tel International Finland vuonna 1996 erilaisella kansikuvalla kuin vuonna 1995 julkaistut painokset Italiassa, Pohjois-Afrikassa, Singaporessa ja Saksassa.
Kappaleet

Nowhere Land
Light My Fire
Take Your Time
You And I
All By Myself
Feeling Better
Endless Love
Living In The Sunshine
No One Like You
I´m Falling Too
World Of Dreams
Ocepechelon

| Ocepechelon |
| --- | --- |

 Myöhäisliitukausi Maastricht-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Alalahko::  Pystytaivuttajat Cryptodira
Kladi::  Panchelonioidea
Heimo::  †Protostegidae
Suku::  †Ocepechelon  Bardet et al., 2013
Laji::  bouyai
Kaksiosainen nimi
 † Ocepechelon bouyai  Bardet et al., 2013 
Katso myös
   Ocepechelon Commonsissa 
Infobox OKNimi-testi OK: 
Ocepechelon on sukupuuttoon kuollut meressä elänyt kilpikonnasuku. Suvun ainoa laji on Ocepechelon bouyai, ja se tunnetaan vain yhden Marokosta löydetyn kallon perusteella, joka on peräisin myöhäisliitukauden Maastricht-vaiheelta.
Kuvia kallosta ja kokovertailu ihmisen kanssa
Animaatio Ocepechelonin mahdollisesta ruokailutavasta
Ocepechelonin kallo oli noin 70 senttiä pitkä, mikä tekee siitä yhden suurimmista tunnetuista merikilpikonnista. Sen erikoisin piirre oli sen luinen, putkimainen nokka, jolla se luultavasti imaisi vedestä pieniä kaloja, pääjalkaisia ja meduusoja ravinnokseen. Samankaltaista tekniikkaa hyödyntävät nykyisistä kilpikonnista muun muassa matamata ja näykkijäkilpikonna, mutta niistä poiketen Ocepechelonilla oli pitkä nokka. Eniten se muistutti ruokailutavoiltaan ja nokkansa rakenteelta putkisuukaloja ja nokkavalaita.
Fylogenia

Evers et al. (2019):
NH10

| NH10 |
| --- | --- |

Ohjaaja:  Navdeep Singh
Käsikirjoittaja:  Sudip Sharma
Tuottaja:  Vikramaditya Motwane Anurag Kashyap Vikas Bahl Anushka Sharma Sunil Lulla
Kuvaaja:  Arvind Kannabiran
Leikkaaja:  Jabeen Merchant
Pääosat:  Anushka Sharma Neil Bhoopalam
Valmistustiedot
Valmistusmaa:  Intia
Tuotantoyhtiö:  Phantom Films Clean Slate Films Eros International
Levittäjä:  Eros International
Ensi-ilta:  13. maaliskuuta 2015
Kesto:  107 min
Alkuperäiskieli:  hindi
Budjetti:  INR 130 milj.
Aiheesta muualla
IMDb 
AllMovie
Infobox OKNimi-testi OK: 
NH10 on vuonna 2015 ensi-iltansa saanut intialainen hindinkielinen jännityselokuva, jonka on ohjannut Navdeep Singh. Päärooleja näyttelevät Anushka Sharma ja Neil Bhoopalam. Pienellä budjetilla tehdyn elokuvan saatua positiivisia arvosteluja, se nousi hitaan alun jälkeen menestykseksi. Se esitettiin Suomessa Rakkautta ja anarkiaa -elokuvafestivaaleilla.
Juoni

Kaupunkilaispariskunnan romanttinen viikonloppu muuttuu henkiinjäämistaisteluksi, kun he joutuvat todistamaan kunniamurhaa Intian takametsissä.
Näyttelijät

| 0 | 1 | 2 |
| --- | --- | --- |
|  Anushka Sharma  | … |  Meera   |
|  Neil Bhoopalam  | … |  Arjun   |
|  Darshan Kumar  | … |  Satbir   |
|  Deepti Naval  | … |  Ammaji   |
|  Tanya Purohit Dobhal  | … |  Satbirin vaimo   |
Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Laulaja(t) | Kesto |  |  |  |  |
| 1. | ”Chhil Gaye Naina” | Kumaar | Sanjeev-Darshan | Kanika Kapoor, Dipanshu Pandit | 3.17 |  |  |  |  |
| 2. | ”Le Chal Mujhe” (Male Version)  | Bann Chakraborty, Abhiruchi Chand | Bann Chakraborty | Mohit Chauhan | 4.13 |  |  |  |  |
| 3. | ”Main Jo” | Manoj Tapadia | Ayush Shrestha, Savera Mehta | Nayantara Bhatkal, Savera Mehta | 2.44 |  |  |  |  |
| 4. | ”Khoney De” | Bann Chakraborty | Bann Chakraborty | Mohit Chauhan, Neeti Mohan | 4.25 |  |  |  |  |
| 5. | ”Maati Ka Palang” | Neeraj Rajawat | Samira Koppikar | Samira Koppikar | 3.11 |  |  |  |  |
| 6. | ”Le Chal Mujhe” (Female Version)  | Bann Chakraborty, Abhiruchi Chand | Bann Chakraborty | Shilpa Rao | 4.13 |  |  |  |  |
| 7. | ”Kya Karein” | Varun Grover | Savera Mehta, Ayush Shrestha | Rachel Varghese | 3.01 |  |  |  |  |
| 8. | ”Le Chal Mujhe” (Reprise Version)  | Bann Chakraborty, Abhiruchi Chand | Bann Chakraborty | Arijit Singh, Mohit Chauhan | 3.37 |  |  |  |  |
| 9. | ”Khoney De” (Instrumental Version)  |  | Bann Chakraborty |  | 4.24 |  |  |  |  |
|  |  |  |  |  | 33.05 |  |  |  |  |
Aiheesta muualla

NH10 Internet Movie Databasessa (englanniksi)
NH10 AllMoviessa. (englanniksi)
Nick Dempsey

| Mitalit> Maa:   Yhdistynyt kuningaskunta.Miesten purjehdus. Olympialaiset  | Mitalit> Maa:   Yhdistynyt kuningaskunta.Miesten purjehdus. Olympialaiset  | Mitalit> Maa:   Yhdistynyt kuningaskunta.Miesten purjehdus. Olympialaiset  | Maa:   Yhdistynyt kuningaskunta> Miesten purjehdus. |
| --- | --- | --- | --- |
|  Hopeaa | Lontoo 2012 | purjelauta |  |
|  Hopeaa | Rio 2016 | purjelauta |  |
|  Pronssia | Ateena 2004 | purjelauta |  |
Nicholas Charles ”Nick” Dempsey (s. 13. elokuuta 1980 Norwich) on brittiläinen kilpapurjehtija. Hän sai purjelaudalla hopeaa kesäolympialaisissa 2012 Lontoossa ja 2016 Riossa sekä pronssia 2004 Ateenassa. Lisäksi hän sijoittui neljänneksi Pekingissä 2008 ja 16:nneksi Sydneyssä 2000.
Dempsey on ollut naimisissa purjehtija Sarah Aytonin kanssa.
Nieriät

| Nieriät |
| --- | --- |
 Nieriä (Salvelinus alpinus alpinus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Lohikalat Salmoniformes
Heimo::  Lohet Salmonidae
Alaheimo::  Varsinaiset lohet Salmoninae
Suku::  Nieriät Salvelinus  Richardson, 1836
Katso myös
   Nieriät Wikispeciesissä   Nieriät Commonsissa 
Infobox OKNimi-testi OK: 
Nieriät (Salvelinus) on lohikalojen lahkoon (Salmoniformes) ja lohien heimoon (Salmonidae) kuuluva kalasuku.